tartuNLP/wikipedia-smugri-20251201 huggingface dataset:
Deepak Chopra

Deepak Chopra (sündinud 22. oktoobril 1946 New Delhis) on India päritolu Ameerika Ühendriikide arst ja kirjanik, alternatiivmeditsiini propageerija. Ta on üks New Age-liikumise silmapaistvamaid tegelasi. 
Chopra lõpetas Indias All India Institute of Medical Sciences sisehaiguste ja endokrinoloogia erialal. 1970. aastal emigreerus ta Ameerika Ühendriikidesse, kus läbis residentuuri ja omandas 1973. aastal arsti litsentsi. Litsentseeritud arstina sai temast 1980. aastal New England Memorial Hospitali personaliülem. Aastal 1985 kohtus ta Maharishi Mahesh Yogiga ja võttis osa Transtsendentaalse Meditatsiooni (TM) liikumisest, misjärel asus rajama Maharishi Ayurveda tervisekeskust. 1993. aastal lahkus ta TM-liikumisest ja asus tööle Sharp HealthCare'i meele-kehameditsiini keskuse tegevdirektorina. 1996. aastal asutas ta Chopra heaolukeskuse "(Chopra Center for Wellbeing)". 
Chopra usub, et inimene võib saavutada "täiusliku tervise", seisundi, "mis on vaba haigusest ega tunne kunagi valu" ega "saa vananeda ega surra". Nähes inimkeha "kvantmehaanilise kehana", mis koosneb mitte ainest, vaid energiast ja informatsioonist, usub ta, et "inimese vananemine on liikuv ja muutlik; see võib kiireneda, aeglustuda, mõneks ajaks peatuda ja isegi vastupidiseks muutuda," nagu inimese meeleseisund määrab. Ta väidab, et tema praktika saab ravida ka kroonilisi haigusi. 
Chopra propageeritud ideesid on meditsiini- ja teadusspetsialistid regulaarselt kritiseerinud kui pseudoteadust.
Pułtusk

Pułtusk (saksa "Pultusk", varem ka "Poltow", 1941–1945 "Ostenburg") on linn Poolas Masoovia vojevoodkonnas, Pułtuski maakonna ja Pułtuski valla halduskeskus. Pułtusk asub Narewi jõe ääres, Varssavist umbes 52 km põhjas.
Pułtusk sai linnaõigused 1339. aastal. 15.–17. sajandil oli Pułtusk üks Masoovia olulisemaid majandus- ja kultuurikeskusi. Kolmanda Poola jagamise tulemusel läks Szczuczyn 1795. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tagajärjel läks Pułtusk 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. Teises maailmasõjas hävis aastatel 1944–1945 lahingutegevuse tagajärjel 85% linnast.
Kaia Varrak

Kaia Varrak (kuni 1950 Kaia Kurvits, 1950 kuni 31. juuli 1965 Kaia Koppel; 23. august 1939 Tallinn – 17. august 1996 Tallinn) oli eesti muuseumitöötaja ja Kultuuriministeeriumi muuseuminõunik.
Ta lõpetas 1962. aastal Tartu Riikliku Ülikooli etnoloogina.
Ta töötas aastatel 1962–1973 Eesti Meremuuseumis, algul teadurina, seejärel peavarahoidjana. Aastatel 1973–1996 töötas ta kultuuriministeeriumis, oli ajaloo- ja arheoloogimälestiste kaitse inspektor, viimati oli muuseuminõunik. 
Isiklikku.
Tema isa oli poliitik ja töölisliikumise tegelane Johannes Kurvits ja ema vend (onu) oli kunstnik Georg Vestenberg. 
Tema tütar on etnoloog Anu Kannike.
Teenistuslaev

Teenistuslaev on veekogul riigi- või muu asutuse olulise mittetulundusliku funktsiooni täitmiseks või tagamiseks mõeldud laev; samuti vastav kaater või paat. 
Jagunemine.
Teenistuslaevad on üldjuhul:
Kirjeldus.
Teenistuslaevade ehitamisel, kasutamisel ega eelarvestamisel ei lähtuta reeglina majanduslikust (ärilisest) tasuvusest, vaid riigi või ühiskonna vajadustest konkreetse olulise riikliku funktsiooni (riigikaitse, keskkonnakaitse, korrakaitse, haridus vms) efektiivsel ja jätkusuutlikul täitmisel. Seda võimaldab asjaolu, et teenistuslaevade kasutamist rahastatakse tavaliselt riigieelarvest kindla suurusjärgu ulatuses, sõltumata laevade tegevuse tulemusel kogutavatest võimalikest trahvidest, lõivudest või muudest tasudest. See ei välista säästlikkuse nõudeid teenistuslaeva projekteerimisel.
Teenistuslaevadel on tavaliselt laevanduses üldlevinust rangem teenistuskorraldus, mis toetab vastutus- või riskirikka funktsiooni efektiivsemat täitmist, aga ka võimaliku sunni või jõu korrektsemat rakendamist. Samuti on üldjuhul kasutusel määratud vormiriietuskomplektid ja tunnused. 
Sama asutuse teenistuslaevad on tavaliselt määratud värvilahenduse, märgistuse või tähistusega. Riigiasutuse teenistuslaevadel võib olla ka spetsiaalne (näiteks riigilipust stiliseeritud) laevalipp.
Lille'i ringkond

Lille'i ringkond on ringkond Prantsusmaal Hauts-de-France'i piirkonnas Nordi departemangus. Seal on 124 valda. Seal elas 2016. aasta seisuga 1 237 472 inimest ja selle pindala on 879,5 km².
Haldusjaotus.
Kantonid.
Lille'i ringkonna kantonid on järgmised:
Vallad.
Lille'i ringkonna vallad (sulgudes INSEE koodid) on:
Łomianki

Łomianki on linn Poolas Masoovia vojevoodkonnas Lääne-Varssavi maakonnas, Łomianki valla halduskeskus. Łomianki asub Varssavi kesklinnast umbes 13 km loodes.
Łomianki sai linnaõigused 1989. aastal. Łomiankis asuvad pulbertoodete tehas, puidutöötlemistehased ja väikesed toiduainete- ja rõivatööstuse ettevõtted.
Mława

Mława on linn Poolas Masoovia vojevoodkonnas, Mława maakonna halduskeskus. Mława asub Varssavist umbes 108 km põhjaloodes.
Mławat on esmamainitud 14. sajandil, linnaõigused sai 1429. aastal.
Teise maailmasõja alguses leidis linnast põhja pool 1939. aasta 1. septembrist kuni 3. septembrini aset Mława lahing.
1991. aasta 26. ja 27. juunil toimus Mławas mustlastevastane pogromm.
Valenciennesi ringkond

Valenciennesi ringkond on ringkond Prantsusmaal Hauts-de-France'i piirkonnas Nordi departemangus. Seal on 82 valda. Seal elas 2016. aasta seisuga 351 260 inimest ja selle pindala on 634,8 km².
Haldusjaotus.
Kantonid.
Valenciennesi ringkonna kantonid on:
Vallad.
Valenciennesi ringkonna vallad (sulgudes INSEE koodid) on:
Rustam Tariko

Rustam (või Roustam) Vassiljevitš Tariko (vene keeles Рустам Васильевич Тарико; tatari keeles Рөстәм Василий улы Тарико; sündinud 17. märtsil 1962 Menzelinskis) on tatari rahvusest Venemaa ettevõtja.
Elulugu.
Tariko sündis Menzelinskis, kus ta veetis ka lapsepõlve. Kui ta oli seitseteist aastat vana, kolis ta sünnilinnast Moskvasse ja astus Moskva transpordiinseneride instituudi majandusteaduskonna. Pärast selle lõpetamist 1989. aastal hakkas Tariko tööle reisibüroos "Biznes Tur" (vk «Бизнес Тур») ja töötas seal kuni 1990. aastani. Aastatel 1990–1992 töötas ta Ferrero ja Martini &amp; Rossi konsultandina. 1998. aastal moodustas ta valdusühingu "Russian Standard" ja hakkas turustama oma nimitoodet, Russian Standard Vodkat, mis tähendab maitsestamata ja eksklusiivset vene viina. "Russky Standart" sai suurimaks viinatootjaks Venemaal. Tariko juhtib ka samasuguse nimega panka. 2013. aastal ostis Roustam Tariko Itaalia veinitootja Gancia. Forbesi andmetel on Roustam Tariko 2006. aasta maailma rikkaimate inimeste edetabelis 410. kohal. Lisaks emakeelele tatari keelele oskab Rustam Tariko vene keelt, inglise keelt ja itaalia keelt.
Isiklikku.
Tariko ei ole abielus, aga tal on kolm last: kaks tütart ja üks poeg. Tariko ema elab Itaalias.
Aniche'i kanton

Aniche'i kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Aniche.
See koosneb järgmistest valdadest:
Annœullini kanton

Annœullini kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Annœullin.
See koosneb järgmistest valdadest:
Anzini kanton

Anzini kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Anzin.
See koosneb järgmistest valdadest:
Armentièresi kanton

Armentièresi kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Armentières.
Kanton koosneb järgmistest valdadest:
Direktoorium

Direktoorium (prantsuse keeles "Directoire") oli Prantsuse Esimese Vabariigi kõrgeim täidesaatva võimu organ 26. oktoobrist 1795 kuni 24. detsembrini 1799.
Zielonka

Zielonka on linn Poolas Masoovia vojevoodkonnas Wołomini maakonnas. Zielonka asub Varssavi kesklinnast umbes 13 km kirdes.
19. sajandil asus piirkonnas kõrts nimega Zielonka. Sõdadevahelisel perioodil kujunes asulast suvituskoht. Zielonka sai linnaõigused 1960. aastal.
Kozienice

Kozienice (saksa "Koschnitz") on linn Poolas Masoovia vojevoodkonnas, Kozienice maakonna ja Kozienice valla halduskeskus. Kozienice asub Varssavist umbes 81 km lõunakagus.
Kozienicet on esmamainitud 1206. aastal, linnaõigused sai 1549. aastal.
Kaubandusblokk

Kaubandusblokk on teatud tüüpi valitsustevaheline leping, mis on sageli osa piirkondlikust valitsustevahelisest organisatsioonist, kus osalevate riikide vahel kaubandustõkkeid (tariife ja muid) vähendatakse või kaotatakse.
Kaubandusblokid võivad olla eraldiseisvad lepingud mitme riigi vahel (näiteks Põhja-Ameerika vabakaubandusleping) või osa piirkondlikust organisatsioonist (näiteks Euroopa Liit). Sõltuvalt majandusliku integratsiooni tasemest võib kaubandusblokke liigitada sooduskaubanduse piirkondadeks, vabakaubandus piirkondadeks, tolliliitudeks, ühisturgudeks või majandus- ja rahaliitudeks.
Kaubandussõda

Kaubandussõda on äärmuslikust protektsionismist tulenev majanduskonflikt, milles riigid tõstavad või loovad vastastikku tolle või muid kaubandustõkkeid vastusena teise osapoole loodud kaubandustõketele. Suurenenud kaitse põhjustab mõlema riigi väljundkompositsioonide liikumise oma autarkliku positsiooni poole.
Kaubandussõjad võivad eskaleerida riikide täielikuks konfliktiks, nagu näitas Banda veresaun pärast uue lepingu väidetavaid rikkumisi. Esimene Hollandi-Inglise sõda, mille põhjustasid kaubandusvaidlused, sõda algas inglaste rünnakutega Hollandi kaubalaevandusele, kuid laienes ulatuslikele laevastikuaktsioonidele. Teine Hollandi-Inglise sõda merede ja kaubateede juhtimise üle, kus Inglismaa üritas Euroopa intensiivse kaubandusliku rivaalitsemise ajal lõpetada Hollandi domineerimise maailmakaubanduses. Neljas Hollandi-Inglise sõda seoses Suurbritannia ja Hollandi lahkarvamustega Madalmaade kaubavahetuse seaduslikkuse ja käitumise üle Suurbritannia vaenlastega selles sõjas. Shimonoseki kampaania pärast rahutusi shogunate väliskaubanduse suhtes avatud poliitika üle. Esimene oopiumisõda, mis algas pärast seda, kui Qingi valitsus blokeeris oma sadamad, konfiskeeris oopiumi salakaubaveo ja piiras Suurbritannia kauplejaid, viis Briti mereväe lähetamiseni Hiinasse ja Hiina mereväe kaasamisele Kowlooni lahingusse. Esimene oopiumisõda viis lõpuks Briti koloonia Hongkongini ja teise oopiumisõjani, mis tekkis teisest samade põhjustega kaubandussõjast, mis laiendas Briti valdusi saarel.
Avaveeujumine

Avaveeujumine on ujumisdistsipliin, mida harrastatakse veekogudes, näiteks ookeanis, meres, järves või jões.
Tänapäevase avaveeujumise ajastu alguseks peetakse mõnikord 3. maid 1810, kui lord Byron ujus mitu miili, et ületada Hellespont (nüüd tuntud kui Dardanellid) Euroopast Aasiasse. 
Esimestel kaasaegsetel olümpiamängudel Ateenas 1896. aastal peeti ujumisvõistlused avavees. 2000. aasta Sydney olümpiamängudel oli triatloni avaalal esimest korda 1500 m ujumine avavees ja 2008. aastal Pekingis 10 km avaveeujumine. FINA korraldatud maailmameistrivõistlustel on avaveeujumine võistluste kavas alates 1991. aastast. FINA korraldas aastatel 2000–2010 eraldi avaveeujumise maailmameistrivõistlusi. 2007. aastast peetakse FINA 10 km maratoni ujumise maailmameistrivõistlusi mitmel võistlusel kogu maailmas.
Tegevuse populaarsus on viimastel aastatel suurenenud. Ilmunud on ka menukaid "metsiku ujumise" raamatuid, mille autorid on olnud näiteks Kate Rew, Daniel Start ja Roger Deakin. 
Üritused nagu Midmari Miil Lõuna-Aafrikas (pühendatud Wayne Riddenile) või Suur Ujumine Suurbritannias (pühendatud suurele ujumisele Colin Hilli idee järgi) on aidanud tekitada ja kasvatada huvi spordi vastu.
Tutulus

Tutulus on nööbi- või nupukujuline pronksist ehteketas, mille keskosa kerkib esile kooniliselt või nõelakujuliselt. Tutulused olid mõeldud rõivaste ja vööde kaunistamiseks, kuid neid kasutati ka ratsavarustuse ehtimiseks. Suuremate mõõtmetega tutulused kuulusid naiste-, väiksemad meesterõivastuse juurde. Skandinaavias ja Põhja-Euroopas tulid kasutusele pronksiajal.
Ajaloost.
Vanimad tutulused pärinevad Kesk-Euroopa vanemast pronksiajast. Kesk-Euroopast jõudsid need olulise rõivakaunistusvahendina Põhjalani välja. Alates Hallstatti perioodist, mil tutulused olid kõige ulatuslikumalt levinud, kasutati neid üha rohkem ka ratsavarustuses. Kesk-Euroopas on seesuguseid naaste leitud rikkalike hauapanustega vürstlikest matusest.
Umbes 1500 aastat eKr kujunes Lõuna-Skandinaavias välja naiste rõivamood, kus oli oma kindel koht vööd ehtival tutulusel. Tutulusi on leitud selle perioodi matustest tammepuukirstudes. Sageli esineb tutulusi ka Skandinaavia noorema pronksiaja peitleidudes, kuid sealgi tavaliselt just koos muude naistele omaste ehetega.
Üks tunduvalt lihtsama töötluse ja vähemate ornamentidega tutulus on avastatud ka Lätis Ķivutkalnsi kindlustatud asula peitevara hulgast, mis kuulub samuti nooremasse pronksiaega. Eestist on kaks leidu. Need leitud tutulused on Läänemerest ida poole sattunud kaubavahetuse käigus Skandinaaviaga. Soomest ja Leedust tutulusi seni leitud ei ole, samuti on nad võõrad teistele Ida-Euroopa rahvastele.
Leiud Eesti alalt.
Tuula.
Eestist on üks tutulus leitud 1836. aastal Tuula külast ja see oli pikka aega ainuke omataoline leid. Tuula tutulus on 71-millimeetrise läbimõõduga kuhikukujuline naast, kõrge torn keskel ning tagaküljel kinnitusaas. Õilispaatinaga kaetud tutulust kaunistavad kontsentrilised jooned äärtel ning neile toetuv kaarornament. Kuju ja ornamentika põhjal on Tuula tutulus dateeritud Põhjala pronksiaja neljandasse perioodi ehk ligikaudu ajavahemikku 1100–900 eKr.
Tuula tutulust eksponeeriti 2018–2019. aastal Adamson-Ericu muuseumis näitusel "Eesti ehted läbi aastatuhandete".
Maalasti.
2017. aasta mais leiti Viljandimaal Maalasti külas kartulipõllult pronksiaegne tutulus, mis pärineb pronksiaja keskpaigast või selle nooremast poolest, täpsemalt 1500-750 aastast eKr. Maalasti tutulus on eksponeeritud Viljandi muuseumis.
Muud.
Tutuluse järgi on nimetatud laiale lugejaskonnale suunatud Eesti arheoloogiaajakiri, mis ilmub alates 2012. aastast – üks number aastas, aastavahetusel.
Marje Parikas

Marje Parikas (aastani 1937 Marta Emmeline; aastani 1919 Sauna, 1919–1930 Niilus; 23. november 1900 Rae vald – 20. jaanuar 1978 Saltsjöbaden, Rootsi) oli eesti näitleja. Alates 1935 Eesti Näitlejate Liidu liige. 
Õppis 1909–1915 Tallinna 2. linnakoolis. Alustas lavategevust 1916 Valvaja seltsis, mängis 1917 Tallinna Tööliste Teatris, 1917–1920 miniatuuriteatris Apollo (oli ka etteütleja) ja 1921–1944 Estonias. Põgenes 1944 Rootsi, tegutses lühikest aega Stockholmi Eesti Teatris.
Isiklikku.
Isa oli aednik ja kutsar. Tema õde oli tantsija Anne Kasemets. Ta oli abielus Eduard Niilusega ja aastast 1930 Peeter Parikasega.
Makurapi keel

Makurapi keel on tupii-guaranii keelkonda kuuluv keel, mida räägivad tänapäeva Brasiilia lääneosas Rondônia osariigis elavad makurapid.
Makurapi keel on tõsiselt ohustatud. 2006. aastal hinnati keele kõnelejate arvuks 50.
Mihkel Mälgand

Mihkel Mälgand (sündinud 2. juunil 1978 Rakveres) on eesti basskitarrist, kontrabassimängija ja pedagoog. 
Praegused ja varasemad ansamblid.
Estonian Dream Big Band, duo Kadri Voorandiga, New Wind Jazz Orchestra, Kruglov-Sooäär Quartet, Mälgand Bros., Megan Quartet, Lippajad, Raivo Tafenau Band, Agan-Viinikainen-Kallio_Mälgand, Tõnu Naissoo Trio, Liina Saar Band, Kristjan Järvi Orchestra, Sven Grünberg Group, Tõnis Mägi, Susanna Alexandra Band, Allan Järve Quintet, Brian Melvin Quartet, Hedvig Hanson Soul Group, Oleg Pissarenko Band, Ramuel Tafenau Band, Toomas Rull Quintet, F1 Guitars, Windpower, Eclectic Stories, Aerosfaer, Urmas Lattikas Quintet, Laura Junson Group jt.
Koostööprojektid välismaa artistidega: John Scofield, Randy Brecker, Dave Liebman, Bob Mintzer, Frank Foster, Dennis Rowland, Nils Landgren, Kurt Elling, Tim Hagans, John Riley, Dean Brown, Eric Marienthal, Paul Bollenback, Ulf Wakenius, Shayna Steele, Deborah Brown, Karlheinz Miklin, Tim Miller, Victoria Tolstoy, Britt Quentin, Nick (Brownman) Ali, Pepe Alqvist
Isiklikku.
Tema vend on Ülo Mälgand.
Juliane Hund

Juliane Hund (sünninimi Juliane Meyer; 23. september 1928 Darmstadt – 9. detsember 1999 Leverkusen) oli saksa maletaja, kirimale rahvusvaheline meister (1980). 
Hund mängis korduvalt klassikalises males Lääne-Saksamaa naiste meistrivõistlustel, kus võitis kuldmedali (1989) ja kolm hõbemedalit (1959, 1975, 1981). 
Rahvusvahelist edu saavutas ta kirimales. Hund võitis 5. Lääne-Saksamaa kirimale meistrivõistlused (1964–1967). Ta pääses mängima esimestele kirimale naiste maailmameistrivõistluste finaalturniirile (1968–1971), kus sai 12 finalisti hulgas 7. koha. Esimesel naiste kirimaleolümpial (1974–1979) võitis ta Lääne-Saksamaa naiskonna koosseisus hõbemedali.
Hund võitis esimestel Euroopa kirimale naiste meistrivõistlustel (1995–1998) kuldmedali.
ICCF-ilt sai ta 1975. aastal kirimale naiste rahvusvahelise meistri ja 1980. aastal kirimale rahvusvahelise meistri nimetuse. 
Tema tütred Barbara Hund ja Isabel Hund on samuti maletajad ja mõlemad on tulnud Saksamaa naiste malemeistriks.
Gertrude Schoißwohl

Gertrude Schoißwohl (5. mail 1920 – 11. jaanuar 1997 Innsbruck) oli Austria maletaja, kirimale naiste suurmeister (1997). 
Schoißwohl võitis Austria naiste meistrivõistlustel 1960. aastal Innsbruckis hõbemedali ja 1974. aastal Gloggnitzis kuldmedali.
Rahvusvahelist edu saavutas ta kirimales. Ta võitis 1972. aastal 1. kirimale naiste maailmameistrivõistlustel (1968–1972) Olga Rubtsova järel teise koha. 
ICCF-ilt sai ta 1991. aastal kirimale naiste rahvusvahelise meistri nimetuse. Kui 1996. aastal ICCF-i kongressil võeti kasutusele kirimale naiste suurmeistri nimetus, oli ta üks kaheksast kirimaletajaist, kes vastas nimetuse saamiseks vajalikele nõuetele (tulnud MM-il esikolmikusse). Nimetuse andmine kinnitatakse ICCF-i kongressil. Need aga toimuvad sagedusega kord aastas. Esmakordselt jagati naiste suurmeistri nimetusi septembris 1997 Buenos Aireses toimunud ICCF-i kongressil. Teiste seas sai nimetuse ka jaanuaris 1997 surnud Schoißwohl, kes sai selle postuumselt.
Ljudmila Belavenets

Ljudmila Sergejevna Belavenets (vene keeles Людмила Сергеевна Белавенец; 7. juuni 1940 Moskva – 7. november 2021) oli vene maletaja ja maletreener, naiste rahvusvaheline meister (1975), kirimale naiste suurmeister (1997), FIDE vanemtreener (2010).
Belavenets tuli klassikalises males NSV Liidu naiste malemeistriks. Ta tegutses maletreeneri ja malekohtunikuna. 2010. aastal sai ta FIDE-lt FIDE vanemtreeneri ja 2011. aastal FIDE arbiitri nimetuse.
Rahvusvahelist edu saavutas ta kirimales. Ta võitis 1992. aastal 4. naiste maailmameistrivõistlustel (1984–1992) esikoha ja kuulus 1., 2. ja 3. naiste kirimaleolümpial olümpiavõitjaks tulnud Nõukogude Liidu naiskonna koosseisu. 
Belavenets sai ICCF-ilt 1991. aastal kirimale rahvusvahelise meistri nimetuse. Kui 1996. aastal võeti kasutusele kirimale naiste suurmeistri nimetus, oli ta esimesi, kellele see 1997. aastal anti.
Ilmar Laisaar

Ilmar Laisaar (sündinud 6. jaanuaril 1961) on eesti muusik.
Ta on üks ansambli 2 Quick Start juhtfiguuridest.
Sahlene esitas 2002. aasta Eurovisioonil, Jana Hallase, Ilmar Laisaare, Pearu Pauluse ja Alar Kotkase laulu "Runaway" ja saavutas 3. koha.
2006. aastal võitis Eesti eurolaulu konkursi Pearu Pauluse, Alar Kotkase, Ilmar Laisaare ja Jana Hallase lugu "Through My Window", mille esitas Rootsi laulja Sandra Oxenryd ja mis esindas Eestit Eurovisiooni lauluvõistlusel.
Ljuba Kristol

Ljuba Kristol (heebrea keeles לובה דניאלובנה קריסטול‎; vene keeles Любовь Даниэловна Кристол "Ljubov Danielovna Kristol"; sündinud 26. mail 1944 Leningradis) on Iisraeli maletaja, naiste rahvusvaheline meister, kirimale naiste suurmeister (1997). 
Kristol repatrieerus 1976. aastal Nõukogude Liidust Iisraelisse.
Ta on viiekordne Iisraeli naiste malemeister (1978, 1982, 1984, 1988, 1990). 1976. aastal tuli ta Haifas Iisraeli naiskonna koosseisus naiste maleolümpia võitjaks (idabloki riigid ei osalenud). 
Kirimales on Kristol kahekordne naiste maailmameister. Ta võitis 3. (1978–1984) ja 5. (1993–1998) naiste maailmameistrivõistlused. 4. kirimale naiste MM-il (1984–1992) võitis ta pronksmedali. Esimesel naiste kirimaleolümpial (1974–1979) kuulus Kristol võitjaks tulnud Nõukogude Liidu naiskonda.
Ta on väheseid naismaletajaid, kes on pääsenud mängima kirimale MM-i finaalturniirile. 14. MM-il (1994–1999) sai ta 15 finalisti seas 13. koha.
Kristol sai ICCF-ilt 1990. aastal kirimale naiste rahvusvahelise meistri nimetuse. Kui 1996. aastal võeti kasutusele kirimale naiste suurmeistri nimetus, oli ta esimesi, kellele see 1997. aastal anti.
Aulnoye-Aymeries' kanton

Aulnoye-Aymeries' kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Aulnoye-Aymeries.
See koosneb järgmistest valdadest:
Aulnoy-lez-Valenciennesi kanton

Aulnoy-lez-Valenciennesi kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Aulnoy-lez-Valenciennes.
See koosneb järgmistest valdadest:
Avesnes-sur-Helpe'i kanton

Avesnes-sur-Helpe'i kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Avesnes-sur-Helpe.
See koosneb järgmistest valdadest:
Grodzisk Mazowiecki

Grodzisk Mazowiecki on linn Poolas Masoovia vojevoodkonnas, Grodzisk Mazowiecki maakonna ja Grodzisk Mazowiecki valla halduskeskus. Grodzisk Mazowiecki asub Varssavi kesklinnast umbes 30 km lääneedelas.
Grodzisk Mazowiecki sai linnaõigused 1522. aastal. 1870. aastal kaotas Grodzisk Mazowiecki linnaõigused, kuid sai need 1919. aastal tagasi.
Bailleuli kanton

Bailleuli kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Bailleul.
See koosneb järgmistest valdadest:
Torsten Nilsson

Harald Torsten Leonard Nilsson (1. aprill 1905 Nevishög – 14. detsember 1997 Stockholm) oli Rootsi poliitik (Rootsi Sotsiaaldemokraatlik Töölispartei).
Aastatel 1945–1951 oli ta Rootsi sideminister.
Alates 1. oktoobrist 1951 kuni 22. märtsini 1957 oli ta Rootsi kaitseminister. Alates 22. märtsist 1957 kuni 19. septembrini 1962 oli ta Rootsi sotsiaalminister. Alates 19. septembrist 1962 kuni 30. juunini 1971 oli ta Rootsi välisminister.
Cambrai kanton

Cambrai kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Cambrai.
See koosneb järgmistest valdadest:
Piastów

Piastów (kuni 1926. aastani Utrata) on linn Poolas Masoovia vojevoodkonnas Pruszkówi maakonnas. Piastów asub Varssavi kesklinnast umbes 13 km lääneedelas.
Kuni 1863. aastani oli Utrata kirikule kuuluv asula. Raudteeasula rajamine algas 1890. aastal. 1926 anti asulale uueks nimeks Piastów. Linnaõigused sai Piastów 1952. aastal.
Le Cateau-Cambrésis' kanton

Le Cateau-Cambrésis' kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Le Cateau-Cambrésis.
See koosneb järgmistest valdadest:
Caudry kanton

Caudry kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Caudry.
See koosneb järgmistest valdadest:
Pjotr Fradkov

Pjotr Mihhailovitš Fradkov (vene keeles Пётр Михайлович Фрадков; sündinud 7. veebruaril 1978 Moskvas) on Venemaa ettevõtja.
Elulugu.
Pjotr Fradkov on Venemaa peaministri poeg ja lõpetas 2000. aastal Moskva Riikliku Rahvusvaheliste Suhete Instituudi, kus ta kaitses 2006. aastal kandidaadiväitekirja majandusteaduses. 2007. aastal sai ta magistrikraadi Kingstoni Ülikoolist. 
Frakov oli Venemaa Vnešekonombanki asejuht. Aastatel 2004–2005 töötas ta laevandusettevõtte Dalnevostotšnoje Morskoje Parohodstsvo peadirektori asetäitjana, aga lahkus sealt, kui riik müüs viimase viiendiku sellest ettevõttest eraomandusse. Alates 6. septembrist 2018 töötab Fradkov Promsvjazbanki esimehena. See on üks suuremaid panku Venemaal.
Sanktsioonid.
22. veebruaril kehtestas USA talle viisa- ja majandussanktsioonid, 28. veebruaril 2022 tegi seda Euroopa Liit. Tema Euroopa Liidu riikides olev vara külmutati.
Isiklikku.
Tema isa Mihhail Fradkov oli aastatel 2004–2007 Venemaa peaminister. Pjotr Fradkov on abielus Viktorija Fradkovaga (Виктория Игоревна Фрадкова), neil on 2005. aastal sündinud tütar. Abikaasa töötab Venemaa Välisministeeriumi Moskva Riiklikus Rahvusvaheliste Suhete Instituudis dotsendina.
Poola romaanide sari

Poola romaanide sari ilmus aastatel 1937–1938 ning seda andis välja Noor-Eesti Kirjastus. Kokku ilmus neli raamatut.
Coudekerque-Branche'i kanton

Coudekerque-Branche'i kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Coudekerque-Branche.
See koosneb järgmistest valdadest:
Tallinna Tööliste Teater

Tallinna Tööliste Teater oli septembrist 1917 kuni veebruarini 1918 Tallinnas tegutsenud teater.
Tallinna Tööliste Teatri asutasid kohalikud bolševikud. Etendusi anti Tallinna saksa teatri hoones (praegune Eesti Draamateatri hoone). Näitlejaskonna tuumiku moodustasid Valvaja seltsi näitetrupi näitlejad eesotsas Lutheri vabriku rahvamaja näitetrupist 1914. aastal tulnud Julius Rossfeldti ja Alfred Umbergiga. Teatri rajamisel liitus sellega too kutseline rühm, kes oli lahkunud 1916. aasta kevadel protestiga Vanemuisest ja esinenud järgneval hooajal Tallinna seltsis Pandorin (sh Anna Markus, August Sunne, Aleksander Teetsov).
Teater tegutses kuni Saksa vägede tulekuni veebruaris 1918.
Andrés Manuel López Obrador

Andrés Manuel López Obrador (tuntud ka initsiaalide AMLO all; sündinud 13. novembril 1953 Tepetitánis Tabasco osariigis) on Mehhiko poliitik, kes oli Mehhiko president alates 1. detsembrist 2018 kuni 1. oktoobrini 2024.
Ta on lõpetanud Mehhiko Rahvuslik Ülikooli politoloogia ja avaliku halduse erialal.
20. novembrist 2012 kuni 12. detsembrini 2017 oli ta Rahvusliku Taassünni Liikumise president.
Croix' kanton

Croix' kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Croix.
See koosneb järgmistest valdadest:
Denaini kanton

Denaini kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Denain.
See koosneb järgmistest valdadest:
Frances H. Arnold

Frances Hamilton Arnold (sündinud 25. juulil 1956 Edgewoodis Pennsylvania osariigis USAs) on Ameerika Ühendriikide keemiainsener ja Nobeli keemiaauhinna laureaat. 
Ta on Linus Paulingi keemiainseneeria, bioinseneeria ja biokeemia professor California Tehnikainstituudis. 2018. aastal pälvis ta Nobeli keemiaauhinna suunatud evolutsiooni rakendamise eest ensüümiarenduses; ta sai auhinna koos Gregory Winteri ja George Pearson Smithiga.
Douai kanton

Douai kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Douai.
See koosneb järgmistest valdadest:
Dunkerque'i 1. kanton

Dunkerque'i 1. kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Dunkerque.
See koosneb järgmistest valdadest:
Dunkerque'i 2. kanton

Dunkerque'i 2. kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Dunkerque.
See koosneb järgmistest valdadest:
Faches-Thumesnili kanton

Faches-Thumesnili kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Faches-Thumesnil.
See koosneb järgmistest valdadest:
Fourmies' kanton

Fourmies' kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Fourmies.
See koosneb järgmistest valdadest:
Grande-Synthe'i kanton

Grande-Synthe'i kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Grande-Synthe.
See koosneb järgmistest valdadest:
Hazebroucki kanton

Hazebroucki kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Hazebrouck.
See koosneb järgmistest valdadest:
Lambersarti kanton

Lambersarti kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Lambersart.
See koosneb järgmistest valdadest:
Dani Sordo

Daniel Sordo Castillo (sündinud 2. mail 1983) on Hispaania autorallisõitja.
Dani Sordo on enamus oma karjäärist sõitnud Hyundai meeskonnas.
Sordo on osalenud autoralli maailmameistrivõistlustel alates 2003. aastast. Esimese rallivõidu saavutas koos kaardilugeja Carlos del Barrioga 2013. aasta Saksamaa rallil. Nad võitsid koos ka 2019. aasta Sardiinia ralli.
Kadi Luht-Kallas

Kadi Luht-Kallas (sündinud 14. oktoobril 1981) on tuleohutusekspert ja täiskasvanute koolitaja. 
Haridus.
Tal on tuleohutuseksperdi (tase 6), täiskasvanute koolitaja (tase 6) ja põllumajandustootja (tase 5, lamba- ja/või kitsekasvatus) kutsetunnistus.
Töö.
2010. aasta septembrist töötas ta Sisekaitseakadeemia lektorina, aastatel 2007–2010 Sisekaitseakadeemia assistendina, 2004–2005 Päästeametis.
2009. aastast on tegelenud ohutusalase teadustööga Sisekaitseakadeemia Päästekolledžis (vt ETIS). Uurimistöö sai alguse ehituslike tuleohutusnõuete asjakohasuse analüüsist eesmärgiga selgitada välja tagasiulatuvalt ehitisele ja selle osale kehtestatud tuleohutusnõuete rakendatavuse proportsionaalsus ja efektiivsus ning analüüsida nõuete aluseks olevaid põhjuseid. Tuleohutusalaselt on peamised tegevused seotud riskide hindamise ja evakuatsiooni tagamisega. Töötanud välja Päästeametile metoodikaid tuleohutusülevaatuse subjektide valikuks ja eluruumide tuleohutuse hindamiseks. Teinud vajadusel evakuatsioonilahenduste modelleerimist ja analüüsi Pathfinderi programmiga. 
Aastatel 2009–2012 töötas EnSaCo projekti raames välja naftatõrje õppekava mooduli. Aastatel 2011–2012 andis panuse tuleohutuse suurendamisse Eesti ööpäevaringses kasutuses olevates ravi- ja hoolekandeasutustes viies koos töögrupiga läbi ehitusnõuete analüüsi vastavalt haiglate ja hooldekodude eripäradele ning töötades välja koolitussüsteemi haiglate ja hooldekodude personalile ja klientidele.
Doktoriõppe õpingud Tartu Ülikoolis said alguse 2013. aastal ning keskenduvad tule-, vee- ja liiklusohutusalase ennetustöö fookusteemade ning sekkumise arendamisele. Doktoritöö eesmärgiks on selgitada tahtmatute vigastustega seotud riskeeriva käitumise seoseid isiksuseomaduste ja pärilike näitajatega ning selgitada sekkumise mõju. Doktoritöö raames osales TerVEkool projektis koolipersonali intervjuude läbi viimises, tulemuste analüüsis ning õpilaste tule- ja veeohutusalaste vastuste analüüsimises. Doktoritöö raames osales veel TerVe VIGA projekti läbiviimises ning kasutas ELIKTU uuringu tulemusi. Väitekiri teemal Risk-taking behaviour: relationship with personality and markers of heritability, and an intervention to prevent unintentional injury on kaitstud Tartu Ülikoolis 2020. aasta septembris. 
2010. aastast on ta koos perega taastanud Mäeltoa talu Maalasti külas. Õppis Olustvere teenindus- ja maamajanduskoolis lambakasvatuse erialal. Peretalus peetakse Eesti tumedapealisi lambad, mesilasi ja lihatõugu küülikud ja kanu.
Lille'i 1. kanton

Lille'i 1. kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Lille.
See koosneb järgmistest valdadest:
Lille'i 2. kanton

Lille'i 2. kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Lille.
See koosneb järgmistest valdadest:
Lille'i 3. kanton

Lille'i 3. kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Lille.
See koosneb järgmistest valdadest:
Lille'i 4. kanton

Lille'i 4. kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Lille.
See koosneb järgmistest valdadest:
Lille'i 5. kanton

Lille'i 5. kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Lille.
See koosneb järgmistest valdadest:
Lille'i 6. kanton

Lille'i 6. kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Lille.
See koosneb järgmistest valdadest:
Dispositsioon (õigusteadus)

Dispositsioon (ingl "disposition") on õigusteaduses õigusnormi osa, mis osutab õigustele ja kohustustele, mida õigussubjekt peab hüpoteesi tingimuse korral järgima. Seega tähendab nimetatud normiosa seda, milline peab olema inimese käitumine, kui ta on sattunud hüpoteesis kirjeldatud olukorda. 
Dispositsioon on õigusnormi struktuuri osa, mis näitab võimalikku, vajalikku või keelatud käitumist. Enamasti asub see õigusnormis teisel kohal: „Kui (hüpotees) ..., siis (dispositsioon) ..., vastupidisel juhul (sanktsioon) ...“ Sellist õigusnormi ülesehitust nimetatakse klassikaliseks ehk loogiliseks struktuuriks. 
Täielikud õigusnormid on faktiliselt kaheelemendilised ning sellisel juhul on dispositsioon koos sanktsiooniga õiguslik tagajärg, mis saabub õiguspäraselt käitudes. Sanktsiooni puhul saabub õiguslik tagajärg siis, kui toime on pandud õigusrikkumine. 
Dispositsiooni liigid.
Dispositsiooni võib liigitada nelja moodi: määratletuse astme, iseloomu, väljendamisviisi ning käitumise liigi arvu põhjal. 
Dispositsioon karistusõiguses.
Karistusõiguses on dispositsioon teokirjeldus ehk süüteokoosseis ning see sisaldub koos sanktsiooniga karistusseadustiku eriosa normides (näiteks § 118 lg 1 – raske tervisekahjustuse tekitamine). Neid kahte õigusosa elementi on eriosast kerge leida. Meeles tuleb pidada aga seda, et dispositsioon pole mitte regulatiivne keelunorm, vaid keelatud ja karistatava teo kirjeldus. 
Karistusseadustiku üldosa normides ei leidu dispositsiooni karistusõiguses kasutatava definitsiooni kujul. Seda elementi ei ole karistusõiguse õigusriiklike aluste ja muid üldpõhimõtteid käsitlevates normides, samuti regulatiivsetes või definitoorsetes normides. Üldosas esineb aga klassikalise struktuuriga norme (näiteks § 28 – hädakaitse). Seega on dispositsioon esindatud seal kui õigusnormi osa, mis näitab võimaliku, vajaliku või keelatud käitumist.
Marly kanton

Marly kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Marly.
See koosneb järgmistest valdadest:
Lutheri vabriku rahvamaja

Lutheri vabriku töölissöökla-rahvamaja oli 1905. aastal Lutheri vabriku töötajatele ehitatud rahvamaja Tallinnas aadressil Vana-Lõuna 37. Hoone arhitektid on Herman Gesellius, Armas Lindgren ja Eliel Saarinen. Lutheri vabriku rahvamaja fassaad on tunnistatud kultuurimälestiseks
Kuni 1914. aastani tegutses Lutheri vabriku rahvamajas ka näitering, mida juhtisid mõningase lavakogemusega Julius Rossfeldt, kes oli tulnud rahvamaja juhatajaks 1908. aastal, ja Alfred Umberg. 1914. aastal muudeti rahvamaja sõjaväehaiglaks, näitering pidi majast lahkuma ja viidi üle karskusseltsi Valvaja.
Nõukogude ajal kasutati hoonet Tallinna Vineeri- ja Mööblikombinaadi klubihoonena. Aastail 1995–2000 paiknes seal Sõnumilehe toimetus. Praegu on hoones Pagaripoisid.
Hvarši keel

Hvarši keel on nahhi-dagestani keelkonda kuuluv Kaukaasia keel, mida räägitakse Dagestanis Tsumada rajoonis.
Täpne kõnelejate arv pole teada, sest hvaršid kasutavad kirjakeelena avaari keelt. 2010. aasta rahvaloendusel loendati 1737 hvarši keele kõnelejat.
Hvarši keeles on 21 vokaalfoneemi ja 66 konsonantfoneemi.
Korneti linnamägi

Korneti linnamägi on linnamägi Lätis Alūksne piirkonnas, Veclaicene maastikukaitsealal, Korneti külast läänes.
Korneti linnamägi on üks kõrgemaid linnamägesid Lätis. Korneti linnamäe absoluutne kõrgus merepinnast on 247 meetrit ja suhteline kõrgus kuni 85 meetrit. Korneti linnamäe lõunapoolsel küljel asub Pilskalna (Linnamäe) järv.
Vedana

Vedanā ehk tunne (sanskriti ja paali keeles "vedanā"; tiibeti keeles "tshor ba"; hiina keeles 受 "shou"; jaapani keeles "ju") on budismis üks viiest isiksuse koostisosast ja seitsmes lüli sõltuvusliku tekkimise ahelas.
Tunded hõlmavad kolme liiki kogemusi: meeldivaid, neutraalseid ja ebameeldivaid. Vastavalt kuuele võimele (sanskriti keeles "indriya") on ka tundeid kuut liiki. 
Võimed on hinduismis ja budismis inimese psühhofüüsilised funktsioonid, mis on seotud meeleorganite, ihu talitluse ning teadvuse ja virgumisega.
Propastop

Propastop on Eesti-vastase propaganda paljastamisega tegelev blogi, mille sisu loovad Kaitseliidu vabatahtlikud. Sisu luuakse lisaks eesti keelele ka vene keeles, inglise keeles ja saksa keeles.
Eesmärk ja tegevus.
Blogi eesmärk on aidata kaasa Eesti turvalisusele inforuumis, tuues esile meedias Eesti kohta levitatavad valed, kallutatud teabe ja desinformatsiooni. Leitud libauudistele teostatakse faktikontroll.
Kuigi valdavalt kajastab veebileht Venemaaga seotud teavet, avalikustab Propastop vajadusel ka teisi riike või organisatsioone, mis soovivad Eestis toimuvat mõjutada.
Sisu levitatakse lisaks kodulehele muuhulgas ka Facebookis, Twitteris ja ajalehe Postimees arvamuslugude rubriigi kaudu.
Propamon.
2018. aastal käivitas Propastop monitooringuroboti ehk boti Propamon. Propamon otsib Venemaa meediakanalitest Eestiga seotud uudiseid, kasutades selleks meediakanalite RSS-i ja Twitteri vooge (neid vooge mittekasutatavate kanalite artikleid ei kajastata).
Rahvaalgatus.
2019. aastal algatas Propastop rahvaalgatuse nimega "Vaenulike propagandakanalite tegevuse reguleerimine Eestis". Selle eesmärk on töötada välja õigusraamistik domeeni .ee kasutamiseks selliste teiste riikide poolt toetatud veebilehtede jaoks, mis õhutavad ühiskonnas konflikte, mis edastavad Eesti kohta kallutatud või lõhestavat teavet või mis levitavad vaenulikku propagandat.
Nina Orlova

Nina Orlova oli vene kirimaletaja (surnud 1994 Moskvas).
Orlova pääses mängima neljandate kirimale naiste maailmameistrivõistluste finaalturniirile (1984–1992), kus kogus sama palju punkte kui maailmameistriks tulnud Ljudmila Belavenets, kuid Bergeri süsteemi alusel pidi leppima hõbemedaliga.
ICCF-ilt ei ole ta saanud ei kirimale naiste suurmeistri ega naiste rahvusvahelise meistri nimetust.
Anita Zinn-Kessler

Anita Zinn-Kessler (sünninimi Anita Kessler, sündinud 1920), on saksa maletaja, kirimale naiste rahvusvaheline meister (1975). 
Zinn-Kessler oli Saksa Demokraatliku Vabariigi kirimaletaja. Ta pääses mängima esimeste kirimale naiste maailmameistrivõistluste finaalturniirile (1968–1971), kus sai 12 finalisti hulgas 4. koha.
Ta oli esimesi, kes ICCF-ilt sai kirimale naiste rahvusvahelise meistri nimetuse (enne teda sai vaid Olga Rubtsova 1972. aastal). 
Tema abikaasa oli rahvusvaheline meister Lothar Zinn (suri 1980. aastal).
Antoñín (jalgpallur, sündinud 2000)

Antonio Cortés Heredia (sündinud 16. aprillil 2000), hüüdnimega Antoñín, on Hispaania jalgpallur (ründaja), kes mängib Hispaania esiliiga klubis Málaga.
Ta liitus Málagaga 2017. aastal pärast seda, kui oli FC Schalke noorteakadeemiast kohanemisraskuste tõttu lahkunud. Ta debüteeris esindusmeeskonnas 21. septembril 2019 mängus Albacete vastu, kus sai vahetusest 31 minutiks platsile.
Iván Rodríguez del Pozo

Iván Rodríguez del Pozo (sündinud 30. aprillil 1996) on Hispaania jalgpallur (kaitsja), kes mängib Hispaania esiliiga klubis Málaga. Ta on mänginud Hispaania U16 koondises.
19. novembril 2018 pikendas algkoosseisu edutatud Rodríguez oma lepingut Málagaga 2022. aastani.
Álex Mula

Alejandro Miguel Mula Sánchez (sündinud 23. juulil 1996) on Hispaania jalgpallur (poolkaitsja), kes mängib Hispaania esiliiga klubis Málaga. Ta on mänginud Hispaania U-17 koondises.
2018. aasta veebruarist juulini oli ta laenul CD Tenerifes.
José Rodríguez Martínez

José Rodríguez Martínez (sündinud 16. detsembril 1994) on Hispaania jalgpallur (poolkaitsja), kes mängib alates 18. augustist 2019 Hispaania esiliiga klubis Málaga. 
Ta on mänginud Hispaania noortekoondistes.
Varem on ta klubijalgpalli mänginud Hispaania, Hollandi, Türgi, Iisraeli ja Saksamaa kõrgliigades.
5. detsembril 2012 sai Rodríguezest noorim Madridi Reali eest UEFA Meistrite Liigas platsil käinud mängija (ta oli siis 17 aastat ja 354 päeva vana).
Saavutused.
Klubidega.
Galatasaray
Tel Avivi Maccabi
Eugeni Valderrama

Eugeni Valderrama Domènech (sündinud 19. juulil 1994), hüüdnimega Eugeni, on Hispaania jalgpallur (poolkaitsja). 
Ta mängib alates 5. juulist 2018 Hispaania kõrgliiga klubis SD Huesca. Augustist 2018 kuni juulini 2019 oli ta laenul liigarivaali Albacete juures.
Suurema osa karjäärist on ta mänginud kodumaa madalamates liigades.
Bryan Angulo Tenorio

Bryan Dennis Angulo Tenorio (sündinud 30. novembril 1995 Guayaquilis) on Ecuadori jalgpallur (ründaja), kes mängib alates 2022. aasta aprillist Brasiilia kõrgliiga klubis Santos. 2015. aastast kuulub ta Ecuadori jalgpallikoondisse.
Aastatel 2014–2019 mängis ta Ecuadori kõrgliiga klubis CS Emelec. 2019. aasta augustis liitus ta Mehhiko kõrgliiga klubiga Cruz Azul, kellega tuli 2021. aastal Mehhiko meistriks.
André Sousa (jalgpallur, sündinud 1998)

André Martins de Sousa (sündinud 26. veebruaril 1998) on Portugali jalgpallur (kaitsja), kes mängib Portugali kõrgliiga klubis Vitória F.C. Lisaks esindab ta Portugali U20 koondises.
Ta on mänginud ka Lissaboni Benfica noortevõistkondades.
Sousa tegi kõrgliigadebüüdi Vitórias 10. septembril 2017.
Alberto Fernández

Alberto Ángel Fernández (sündinud 2. aprillil 1959 Buenos Aireses) on Argentina jurist ja poliitik, Argentina president 10. detsembrist kuni 2019 10. detsembrini 2023.
Ta on erakonna Partido Justicialista liige. Ta võitis oktoobris 2019 toimunud presidendivalimised.
Ta lõpetas aastal 1983 Buenos Airese ülikooli juristina.
Jossif Tronski

Jossif Moissejevitš Tronski (vene keeles Иосиф Моисеевич Тронский; 1938. aastani Trotski, Троцкий; 16. (28.) mai 1897 Odessa, Hersoni kubermang, Venemaa – 3. november 1970 Leningrad, NSV Liit) oli vene klassikaline filoloog, indoeuropeist, üks Nõukogude Liidu tuntumaid antiikkirjanduse spetsialiste.
1919. aastal lõpetas ta Novorossiiski Ülikooli, misjärel töötas mitmel pool raamatukoguhoidjana ja õpetas klassikalist filoloogiat. 1923. aastast tegutses Petrogradis (Leningradis), 1931-1934 juhatas Voltaire'i raamatukogu (mille 1779. aastal omandas keisrinna Katariina II). 1938. aastal vahetas ta senise perekonnanime Trotski uue, Tronski vastu. 1938. aastal anti talle NSV Liidu Rahvakomissaride Nõukogu otsusega filoloogiakandidaadi kraad. 1941. aastal kaitses ta blokaadiaegses Leningradi Ülikoolis doktoriväitekirja "Antiikkirjanduse ajalugu", peatselt pärast kaitsmist evakueeriti koos ülikooliga Saratovisse. 1950. aastast töötas NSV Liidu Teaduste Akadeemia keeleteaduse instituudis. Oli Leningradi Ülikooli professor.
Eesti keeles on ilmunud Jossif Tronski monograafia "История античной литературы" (1947) tõlge "Antiikkirjanduse ajalugu" (Tallinn: Teaduslik Kirjandus, 1949).
Kirjandus.
Заседание Учёного Совета ЛОИЯ АН СССР, посвящённое 70-летию И. М. Тронского // Вестник древней истории. – 1968. – № 2.
Maubeuge'i kanton

Maubeuge'i kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Maubeuge.
See koosneb järgmistest valdadest:
Orchies' kanton

Orchies' kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Orchies.
See koosneb järgmistest valdadest:
Roubaix' 1. kanton

Roubaix' 1. kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Roubaix.
See koosneb järgmistest valdadest:
Roubaix' 2. kanton

Roubaix' 2. kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Roubaix.
See koosneb järgmistest valdadest:
Tiibkarikas

Tiibkarikas (saksa keeles "Flügelpokal", "Flügelglas") on 16.–17. sajandil Veneetsia klaasimeistrite loodud joogiklaasi tüüp, mille jalga kaunistavad kaks sümmeetriliselt vastastikku paiknevat, keerukateks aasadeks kokku seatud klaasvarrastest kaunistust. Kaunistused meenutavad linnu või putuka tiibu, sellest ka nimi. Pärit Veneetsiast, muutus see karikatüüp kiiresti väga populaarseks põhjapoolses Euroopas, näiteks Madalmaades ja Saksamaal.
Tüübid.
Eesti keeles kasutatakse klaasvardast kaunistustega jalaga klaasi kohta vaid sõna "tiibkarikas", ent mõned võõrkeelsed allikad eristavad mitut tiibkarika tüüpi.
"Flügelglas".
Tiibkarikaks kitsamas mõttes nimetatakse sellist klaasi, mille jala külge seatud kaunistused on tehtud tordeeritud ja kõrva- või s-kujuliselt vormitud ja tippudes kokkurullitud klaasvardast, mida kujult on võrreldud ka merihobukestega. Klaasvardaist omakorda on näpistatud kaunistustena vertikaalselt ja horisontaalselt paiknevaid ümaraid ja ovaalseid tangimustrilisi klaaslehekesi. Tiivad asuvad umbes poole karikajala kõrgusel.
Seda tüüpi karikklaase tehti Muranol arhiiviallikate teatel alates 1512. aastast ja neid toodeti 18. sajandini. Mujal Euroopas pole selletaolised "à la Façon de Venise" 'Veneetsia moe järgi' tehtud klaasid enamikul juhtudel kergelt lokaliseeritavad ega täpselt dateeritavad.
"Schlangenglas".
Teise tüüpi kuuluvatel klaasidel on karikajala keskmine osa tervenisti moodustatud tiivapaarist, mis on kokku seatud tordeeritud ja põimitud ühest või mitmest klaasvardast ja kaunistatud türkiissinisest, punasest, sinisest või piimjasvalgest klaasimassist näpistatud lehekestega. Madalmaade kirjalikud allikad nimetavad sellist klaasitüüpi "verres à serpent", "coppen met serpenten", 17. sajandi saksa allikad "Schlangenglas" 'madudeklaas'. Eesti keeles on kasutatud sõna "serpentiin-pokaal". Klaasvardad moodustavad siiski nagu eelmisegi tüübi puhul ühes tasapinnas paikneva kaunistuse (esines ka teistsuguseid maokujulisena kujundatud jalaga klaase), mis keeratuna kaheksasse oli vormitud kolmnurkseks või südamekujuliseks. Klaasvarraste ülemised otsad oli veel sageli omaette vormitud, näiteks linnukujulisteks.
Ka neid klaase tehti "à la Façon de Venise" mujal Euroopas, eelkõige 17. sajandil Madalmaades ja Saksamaal. Veneetsias nende valmistamise kohta selgeid arhiiviallikaid pole, kuid nimi viitab sellele, et seegi tüüp oli leiutatud Muranol.
Saint-Amand-les-Eaux' kanton

Saint-Amand-les-Eaux' kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Saint-Amand-les-Eaux.
See koosneb järgmistest valdadest:
Sin-le-Noble'i kanton

Sin-le-Noble'i kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Sin-le-Noble.
See koosneb järgmistest valdadest: